title: Регламент за изпълнение (ЕС) 2017/787 на Комисията от 8 май 2017 година за установяване на минимален референтен размер за опазване по отношение на червеноперия пагел в североизточната част на Атлантическия океан

text:
               9.5.2017

               BG

               Официален вестник на Европейския съюз

               L 119/4

         РЕГЛАМЕНТ ЗА ИЗПЪЛНЕНИЕ (ЕС) 2017/787 НА КОМИСИЯТА
   от 8 май 2017 година
   за установяване на минимален референтен размер за опазване по отношение на червеноперия пагел в североизточната част на Атлантическия океан
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 45, параграф 1 от него,
   като има предвид, че:

               (1)

               С Регламент (ЕС) № 1380/2013 на Европейския парламент и на Съвета (2) се определят мерки за опазване и устойчива експлоатация на морските биологични ресурси, включително, inter alia, минимални референтни размери за опазване, определени като размер на живите морски видове, при отчитане на зрелостта, под който се прилагат ограничения или стимули с цел избягване на улова при риболовни дейности.

               (2)

               В съответствие с член 2, параграф 2 от Регламент (ЕС) № 1380/2013 общата политика в областта на рибарството (ОПОР) има за цел да гарантира, че експлоатацията на живите морски биологични ресурси осигурява възстановяването и поддържането на популациите на улавяните видове над нивата, позволяващи максимален устойчив улов.

               (3)

               В член 45, параграф 1 от Регламент (ЕО) № 850/98 се предвижда, че когато опазването на запасите от морски организми изисква незабавно действие, Комисията може да взема всички необходими мерки в допълнение или чрез дерогация от посочения регламент. В приложение XII към същия регламент се определят минимални референтни размери за опазване на морските организми. Понастоящем в него обаче не е предвиден минимален референтен размер за опазване по отношение на червеноперия пагел (Pagellus bogaraveo).

               (4)

               Червеноперият пагел е дълбоководен вид, който се среща в североизточната част на Атлантическия океан и се отличава с дълга продължителност на живота, късно съзряване, бавен темп на растеж, ниска размножителна способност и уязвимост спрямо експлоатация. Данните от системите за маркиране сочат, че червеноперият пагел е широко разпространен. Зоната на неговото разпространение се простира от Средиземно море до Атлантическия океан. Поради причини, свързани с биологичното развитие и управлението, Международният съвет за изследване на морето (ICES) счита, че зоната на разпространение на червеноперия пагел в североизточната част на Атлантическия океан се състои от следните три компонента: а) подзони VI, VII и VIII на ICES; б) подзона IX на ICES и прилежащите зони; в) подзона Х на ICES (Азорски острови).

               (5)

               В съответствие с най-актуалното становище на ICES относно червеноперия пагел от юни 2016 г. (наричано по-долу „най-актуалното становище на ICES“) (3) запасите в подзони VI, VII и VIII на ICES са сериозно изтощени и за първи път се препоръчва определянето на нулев общ допустим улов (ОДУ). ICES посочва, че уловът на червенопер пагел в подзони VI, VII и VIII на ICES представлява 1—2 % от равнищата на улова от 60-те и 70-те години на миналия век. Наред с това ICES докладва, че по време на трите проучвания, свързани с наблюдението на риболова с дънни тралове във Франция, Испания и Ирландия, този вид рядко е бил обект на улов, което потвърждава становището, че биомасата на репродуктивния запас е много ниска. Поради това ICES препоръчва намаляване на смъртността по всички възможни начини, за да се даде възможност на запасите да се възстановят (3). Същевременно ICES подчертава необходимостта от спешно прилагане на мерки за управление с цел опазване на младите екземпляри, по-специално чрез определяне на минимален размер за разтоварване, с което ще се предотврати уловът на маломерните риби.

               (6)

               В съответствие с най-актуалното становище на ICES относно червеноперия пагел в подзона IX на ICES се препоръчва намаляване на улова с 13 % през 2017 г. и с още 14 % през 2018 г. (4) ICES е на мнение, че от 2009 г. насам уловът е останал значително под равнището на ОДУ, като е намалял от 718 тона през 2009 г. на 152 тона през 2015 г. (5) ICES също така посочва, че разпределението на запасите се простира извън подзона IX и данните за улова са непълни.

               (7)

               В съответствие с най-актуалното становище на ICES относно червеноперия пагел в подзона X на ICES се препоръчва намаляване на улова с 12 % през 2017 г. и с още 12 % през 2018 г. В подзона X на ICES уловът на червенопер пагел е около две трети от нивото през 2009 г. и предходните години. През април 2015 г. Научният, технически и икономически комитет по рибарство (НТИКР) отбеляза, че през последните години се наблюдава намаляване както на улова на червенопер пагел, така и на свързания с него улов за единица усилие, т.е. че подлежащата на риболов биомаса на този вид също намалява, което означава, че настоящите мерки не са били достатъчно ефективни за предотвратяването на тази тенденция.

               (8)

               ICES препоръчва установяването на план за управление, обхващащ цялата зона на разпространение на запаса, която включва прилежащи зони на CECAF (Комитет по риболова в централната източна част на Атлантическия океан) и GFCM (Генерална комисия по рибарство за Средиземно море), особено като се вземе предвид, че значителни количества от запаса от зона IX са обект на риболов в прилежащите зони, който не се регулира посредством сега действащия ОДУ и където липсва информация относно запаса. ICES препоръчва въвеждането на мерки за управление, гарантиращи баланс в експлоатацията между по-младите и по-възрастните екземпляри, което може да се постигне чрез определяне на минимален размер на рибата при разтоварване.

               (9)

               Посочените неотдавнашни промени показват, че усилената експлоатация на червенопер пагел в резултат на прекомерен риболов и на недостатъчни мерки за управление е довела до сериозно изтощаване на запаса в подзони VI, VII и VIII и до намаляването му до ниски равнища в подзони IX и X.

               (10)

               В този контекст е очевидно, че запасите от червенопер пагел в североизточната част на Атлантическия океан са свръхексплоатирани и застрашени от изчерпване във всички зони, ако не се предприемат незабавни действия за защита на младите екземпляри.

               (11)

               Досега използваните от Съюза средства за намаляване на смъртността на червеноперия пагел включват прилагането от 2003 г. насам на ОДУ и въвеждането чрез Регламент (ЕО) № 1967/2006 на Съвета (6) относно мерките за управление на устойчивата експлоатация на рибните ресурси в Средиземно море (7) на минимален референтен размер за опазване от 33 cm въз основа на научни становища. В Регламент (ЕО) № 850/98, с който се установяват минимални референтни размери за опазване за някои морски организми в други зони, включително в Атлантическия океан, понастоящем не е предвиден минимален размер по отношение на червеноперия пагел в Атлантическия океан.

               (12)

               В съответствие с научните становища атлантическият червенопер пагел в зони VI, VII, VIII, IX и X достига полова зрялост при размер между 33 и 36 cm. При оценката на пропорционалността на мерките и по-специално при вземането на решение дали по отношение на запаса следва да се прилага минимален размер от 33 cm, Комисията разгледа научните становища и отчете необходимостта от съгласуваност с ОПОР и целта за постепенно премахване на изхвърлянето на улов. Научните становища сочат, че при размер 33 cm 75 % от мъжките и 25 % от женските екземпляри червенопер пагел са достигнали полова зрялост (8). От това следва, че при 33 cm е възможно възпроизвеждането на вида и попълването на запаса. От друга страна, определянето на минимален размер от 36 cm ще доведе до изхвърляне на улов от този вид, т.е. то няма да е съгласувано с целта за постепенно премахване на тази практика.

               (13)

               В Средиземно море вече се прилага минимален размер от 33 cm по отношение на червеноперия пагел. Тъй като този вид е разпространен от Средиземно море до североизточната част на Атлантическия океан, е необходимо да се осигури еднакво равнище на защита за всички зони на разпространение на запаса, за да се гарантира ефективност на мерките. Така ще се предотврати и докладването на неверни данни. Ако се позволи улов и разтоварване на червенопер пагел с размер под 33 cm, това ще окаже отрицателно въздействие върху възпроизводителната способност на вида и ще представлява сериозна заплаха за опазването на запасите в североизточната част на Атлантическия океан.

               (14)

               Мерките, предвидени в настоящия регламент, се отнасят до опазването на подлежащи на изчерпване рибни запаси. Целта им е да се избегне свръхексплоатацията на запасите от червенопер пагел и да се гарантира тяхното възстановяване до безопасни биологични граници. Определянето на минимален размер от 33 cm по отношение на посочените запаси се отнася както за Съюза, така и за внесени продукти независимо от техния произход. Мерките ще бъдат прилагани във връзка с мерките за опазване, предвидени в правото на Съюза, които са предназначени за справяне с подобни проблеми, включително Регламент (ЕС) № 1367/2014 на Съвета (9).

               (15)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   За целите на Регламент (ЕО) № 850/98 и в допълнение към приложение XII към него, по отношение на червеноперия пагел (Pagellus bogaraveo) в региони 1—5, определени в член 2 от посочения регламент, се прилага минимален референтен размер за опазване от 33 cm.
   Член 2
   Преди края на 2018 г. Комисията преценява дали мерките, въведени с настоящия регламент, са все още необходими.
   Член 3
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 май 2017 година.

            За Комисията

            Председател

         Jean-Claude JUNCKER

      (1)  ОВ L 125, 27.4.1998 г., стр. 1.

      (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

      (3)  Становище на ICES № 9.3.43 от 3 юни 2016 г. относно червеноперия пагел в подзони 6, 7 и 8.

      (4)  Становище на ICES № 9.3.41 от 3 юни 2016 г. относно червеноперия пагел в подзона 9.

      (5)  Доклад за 2016 г. на работната група по биологичното развитие и оценката на дълбоководните риболовни ресурси (WGDEEP), стр. 535.

      (6)  Регламент (ЕО) № 1967/2006 на Съвета от 21 декември 2006 година относно мерките за управление на устойчивата експлоатация на рибните ресурси в Средиземно море, за изменение на Регламент (ЕИО) № 2847/93 и за отмяна на Регламент (ЕО) № 1626/94 (ОВ L 409, 30.12.2006 г., стр. 11).

      (7)  SEC(2002) 888 (Брюксел, 16.8.2002 г.) Доклад на ad hoc работна група за оценка на плановете за възстановяване, изготвени от Андалусия и Сицилия; документ SEC (2004) 772, стр. 406.

      (8)  Доклад 16-09 на НТИКР относно червеноперия пагел (JRC101980) — Минимален размер на опазване по отношение на червеноперия пагел (Pagellus bogaraveo), стр. 9, абзац 5, 6 и 7.

      (9)  Регламент (ЕС) № 1367/2014 на Съвета от 15 декември 2014 г. за определяне на възможностите за риболов за 2015 и 2016 г. на някои запаси от дълбоководна риба за риболовните кораби на Съюза (ОВ L 366, 20.12.2014 г., стр. 1).


title: Регламент за изпълнение (ЕС) № 355/2011 на Комисията от 8 април 2011 година за одобрение на промени, които не са минимални, в спецификацията на название, вписано в Регистъра на защитените наименования за произход и на защитените географски указания [Montasio (ЗНП)]

text:
               13.4.2011

               BG

               Официален вестник на Европейския съюз

               L 98/6

         РЕГЛАМЕНТ ЗА ИЗПЪЛНЕНИЕ (ЕС) № 355/2011 НА КОМИСИЯТА
   от 8 април 2011 година
   за одобрение на промени, които не са минимални, в спецификацията на название, вписано в Регистъра на защитените наименования за произход и на защитените географски указания [Montasio (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея и съгласно член 17, параграф 2 от Регламент (ЕО) № 510/2006 Комисията разгледа заявката на Италия за одобряването на промени в някои елементи от спецификацията на защитеното наименование за произход „Montasio“, регистрирано по силата на Регламент (ЕО) № 1107/96 на Комисията (2), изменен с Регламент (ЕО) № 1263/96 на Комисията (3).

               (2)

               Тъй като по смисъла на член 9 от Регламент (ЕО) № 510/2006 въпросните промени не са минимални, Комисията публикува в Официален вестник на Европейския съюз заявката за промени в съответствие с член 6, параграф 2, първа алинея от горепосочения регламент (4). Комисията не получи нито едно възражение съгласно член 7 от Регламент (ЕО) № 510/2006 и следователно промените трябва да бъдат одобрени,

         ПРИЕ НАСТОЯЩИЯ РЕГЛАМЕНТ:
   Член 1
   Одобряват се публикуваните в Официален вестник на Европейския съюз промени в спецификацията, свързана с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 април 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 148, 21.6.1996 г., стр. 1.

      (3)  ОВ L 163, 2.7.1996 г., стр. 19.

      (4)  ОВ C 212, 5.8.2010 г., стр. 9.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.3.   Сирена

      ИТАЛИЯ
      Montasio (ЗНП)


title: Регламент за изпълнение (ЕС) № 1009/2013 на Комисията от 18 октомври 2013 година за определяне на коефициента на разпределение, приложим за подадените от 14 октомври до 15 октомври 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец октомври 2013 г.

text:
               19.10.2013

               BG

               Официален вестник на Европейския съюз

               L 279/65

         РЕГЛАМЕНТ ЗА ИЗПЪЛНЕНИЕ (ЕС) № 1009/2013 НА КОМИСИЯТА
   от 18 октомври 2013 година
   за определяне на коефициента на разпределение, приложим за подадените от 14 октомври до 15 октомври 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец октомври 2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Съгласно член 3, параграфи 1 и 2 от Протокол № 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.

               (2)

               Член 2, параграф 2 от Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.

               (3)

               Съгласно член 3, параграф 1 от Регламент (ЕО) № 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец октомври, предвидено в член 2, параграф 2 от посочения регламент.

               (4)

               При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.

               (5)

               Тъй като ограничението за месец октомври бе достигнато, за посочения месец вече не могат да бъдат издавани никакви лицензии за внос,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията, подадени от 14 октомври до 15 октомври 2013 г. по силата на член 3, параграф 1 от Регламент (ЕО) № 1918/2006, се прилага коефициент на разпределение от 39,536727 %.
   Прекратява се издаването на лицензии за внос за месец октомври 2013 г. за количествата, заявени след 21 октомври 2013 година.
   Член 2
   Настоящият регламент влиза в сила на 19 октомври 2013 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 октомври 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 97, 30.3.1998 г., стр. 57.

      (4)  ОВ L 97, 30.3.1998 г., стр. 2.

      (5)  ОВ L 365, 21.12.2006 г., стр. 84.


title: Регламент за изпълнение (ЕС) № 732/2011 на Комисията от 22 юли 2011 година за вписване на название в Регистъра на защитените наименования за произход и защитените географски указания [Göttinger Feldkieker (ЗГУ)]

text:
               27.7.2011

               BG

               Официален вестник на Европейския съюз

               L 195/30

         РЕГЛАМЕНТ ЗА ИЗПЪЛНЕНИЕ (ЕС) № 732/2011 НА КОМИСИЯТА
   от 22 юли 2011 година
   за вписване на название в Регистъра на защитените наименования за произход и защитените географски указания [Göttinger Feldkieker (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Göttinger Feldkieker“, подадена от Германия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 юли 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 309, 13.11.2010 г., стр. 16.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.2.   Месни продукти (варени, осолени, пушени и др.)

      ГЕРМАНИЯ
      Göttinger Feldkieker (ЗГУ)


title: Регламент за изпълнение (ЕС) 2016/1187 на Комисията от 20 юли 2016 година за установяване на стандартни стойности при внос с цел определяне на входната цена на някои плодове и зеленчуци

text:
               21.7.2016

               BG

               Официален вестник на Европейския съюз

               L 196/46

         РЕГЛАМЕНТ ЗА ИЗПЪЛНЕНИЕ (ЕС) 2016/1187 НА КОМИСИЯТА
   от 20 юли 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юли 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  173,3

                  ZZ

                  173,3

                  0709 93 10

                  TR

                  135,8

                  ZZ

                  135,8

                  0805 50 10

                  AR

                  169,6

                  BO

                  223,6

                  CL

                  178,3

                  UY

                  172,0

                  ZA

                  166,9

                  ZZ

                  182,1

                  0808 10 80

                  AR

                  155,9

                  BR

                  100,7

                  CL

                  140,6

                  CN

                  82,5

                  NZ

                  144,0

                  US

                  117,0

                  UY

                  72,1

                  ZA

                  122,7

                  ZZ

                  116,9

                  0808 30 90

                  AR

                  105,2

                  CL

                  129,2

                  NZ

                  155,4

                  ZA

                  128,9

                  ZZ

                  129,7

                  0809 10 00

                  TR

                  203,6

                  ZZ

                  203,6

                  0809 29 00

                  TR

                  276,9

                  ZZ

                  276,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/221 на Комисията от 8 февруари 2017 година за изменение за 259-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               9.2.2017

               BG

               Официален вестник на Европейския съюз

               L 34/30

         РЕГЛАМЕНТ ЗА ИЗПЪЛНЕНИЕ (ЕС) 2017/221 НА КОМИСИЯТА
   от 8 февруари 2017 година
   за изменение за 259-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 3 февруари 2017 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 февруари 2017 година.

            За Комисията,

            от името на председателя,

            Изпълняващ длъжността началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се заличава следното вписване:

         „Gulbuddin Hekmatyar (известен още като: а) Gulabudin Hekmatyar, б) Golboddin Hikmetyar, в) Gulbuddin Khekmatiyar, г) Gulbuddin Hekmatiar, д) Gulbuddin Hekhmartyar, е) Gulbudin Hekmetyar). Дата на раждане: 1.8.1949 г. Месторождение: провинция Kunduz, Афганистан. Гражданство: афганистанско. Други сведения: а) принадлежи към племето Kharoti, б) счита се, че към януари 2011 г. се намира в граничната област между Афганистан и Пакистан. в) име на бащата: Ghulam Qader. Дата на определянето, посочено в член 2a, параграф 4, буква б): 20.2.2003 г.“


title: Регламент за изпълнение (ЕС) № 648/2014 на Комисията от 17 юни 2014 година за установяване на стандартни стойности при внос с цел определяне на входната цена на някои плодове и зеленчуци

text:
               18.6.2014

               BG

               Официален вестник на Европейския съюз

               L 178/7

         РЕГЛАМЕНТ ЗА ИЗПЪЛНЕНИЕ (ЕС) № 648/2014 НА КОМИСИЯТА
   от 17 юни 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 юни 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  71,8

                  TR

                  59,4

                  ZZ

                  65,6

                  0707 00 05

                  MK

                  39,0

                  TR

                  85,1

                  ZZ

                  62,1

                  0709 93 10

                  TR

                  110,7

                  ZA

                  27,3

                  ZZ

                  69,0

                  0805 50 10

                  AR

                  99,6

                  TR

                  125,4

                  ZA

                  115,6

                  ZZ

                  113,5

                  0808 10 80

                  AR

                  107,3

                  BR

                  95,5

                  CA

                  102,6

                  CL

                  108,8

                  CN

                  98,4

                  NZ

                  142,4

                  US

                  183,9

                  UY

                  168,2

                  ZA

                  127,1

                  ZZ

                  126,0

                  0809 10 00

                  TR

                  232,8

                  ZZ

                  232,8

                  0809 29 00

                  TR

                  374,3

                  ZZ

                  374,3

                  0809 30

                  MA

                  135,6

                  ZZ

                  135,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 785/2011 на Комисията от 5 август 2011 година за изменение на Регламент (ЕО) № 73/2009 на Съвета във връзка с максималната гарантирана площ, за която може да се предостави премия за протеинови култури

text:
               6.8.2011

               BG

               Официален вестник на Европейския съюз

               L 203/10

         РЕГЛАМЕНТ ЗА ИЗПЪЛНЕНИЕ (ЕС) № 785/2011 НА КОМИСИЯТА
   от 5 август 2011 година
   за изменение на Регламент (ЕО) № 73/2009 на Съвета във връзка с максималната гарантирана площ, за която може да се предостави премия за протеинови култури
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 81, параграф 3 от него,
   като има предвид, че:

               (1)

               В член 81, параграф 1 от Регламент (ЕО) № 73/2009 се определя максималната гарантирана площ, за която може да се предостави премия за протеинови култури.

               (2)

               В член 81, параграф 3 от Регламент (ЕО) № 73/2009 се предвижда, когато в съответствие с член 67 държава-членка реши да интегрира премията за протеинови култури в схемата за единно плащане, Комисията да намалява максималната гарантирана площ, посочена в член 81, параграф 1, съобразно сумата за протеинови култури, съответстваща на тази държава-членка в приложение ХII.

               (3)

               Дания, Гърция, Люксембург, Нидерландия, Австрия, Финландия, Швеция и Обединеното кралство, с изключение на Англия, решиха да интегрират премията за протеинови култури в схемата за единно плащане.

               (4)

               Член 81, параграф 1 от Регламент (ЕО) № 73/2009 следва да бъде съответно изменен.

               (5)

               Мерките, предвидени в настоящия регламент, са в съответствие със становището на Управителния комитет за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Член 81, параграф 1 от Регламент (ЕО) № 73/2009 се заменя със следното:

      „1.   Максималната гарантирана площ, за която може да се предостави премия за протеинови култури, е в размер на 1 505 056 ha.“

   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 август 2011 година.

            За Комисията

            Председател

         José Manuel BARROSO

      (1)  ОВ L 30, 31.1.2009 г., стр. 16.


title: Регламент за изпълнение (ЕС) № 181/2013 на Комисията от 1 март 2013 година за установяване на стандартни стойности при внос с цел определяне на входната цена на някои плодове и зеленчуци

text:
               2.3.2013

               BG

               Официален вестник на Европейския съюз

               L 59/3

         РЕГЛАМЕНТ ЗА ИЗПЪЛНЕНИЕ (ЕС) № 181/2013 НА КОМИСИЯТА
   от 1 март 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 март 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  82,8

                  MA

                  58,2

                  TN

                  78,0

                  TR

                  104,0

                  ZZ

                  80,8

                  0707 00 05

                  EG

                  191,6

                  MA

                  170,1

                  TR

                  173,1

                  ZZ

                  178,3

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  37,8

                  TR

                  127,5

                  ZZ

                  82,7

                  0805 10 20

                  EG

                  49,5

                  IL

                  71,6

                  MA

                  50,3

                  TN

                  62,3

                  TR

                  63,4

                  ZZ

                  59,4

                  0805 50 10

                  TR

                  73,1

                  ZZ

                  73,1

                  0808 10 80

                  BR

                  110,3

                  CL

                  115,2

                  CN

                  84,4

                  MK

                  28,7

                  US

                  169,5

                  ZZ

                  101,6

                  0808 30 90

                  AR

                  125,0

                  CL

                  157,7

                  TR

                  134,1

                  US

                  185,0

                  ZA

                  110,1

                  ZZ

                  142,4

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2017/473 на Комисията от 17 март 2017 година за установяване на стандартни стойности при внос с цел определяне на входната цена на някои плодове и зеленчуци

text:
               18.3.2017

               BG

               Официален вестник на Европейския съюз

               L 73/7

         РЕГЛАМЕНТ ЗА ИЗПЪЛНЕНИЕ (ЕС) 2017/473 НА КОМИСИЯТА
   от 17 март 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 март 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  288,4

                  MA

                  104,6

                  SN

                  196,7

                  TN

                  182,1

                  TR

                  102,0

                  ZZ

                  174,8

                  0707 00 05

                  EG

                  241,9

                  TR

                  180,4

                  ZZ

                  211,2

                  0709 93 10

                  MA

                  47,6

                  TR

                  149,4

                  ZZ

                  98,5

                  0805 10 22 , 0805 10 24 , 0805 10 28

                  EG

                  45,1

                  IL

                  62,8

                  MA

                  51,0

                  TN

                  55,3

                  TR

                  65,5

                  ZZ

                  55,9

                  0805 50 10

                  TR

                  66,0

                  ZZ

                  66,0

                  0808 10 80

                  CL

                  123,2

                  CN

                  144,8

                  US

                  105,5

                  ZA

                  116,3

                  ZZ

                  122,5

                  0808 30 90

                  AR

                  103,4

                  CL

                  127,8

                  CN

                  74,5

                  TR

                  148,9

                  ZA

                  114,5

                  ZZ

                  113,8

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/1184 на Комисията от 20 април 2017 година за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни

text:
               4.7.2017

               BG

               Официален вестник на Европейския съюз

               L 171/103

         РЕГЛАМЕНТ ЗА ИЗПЪЛНЕНИЕ (ЕС) 2017/1184 НА КОМИСИЯТА
   от 20 април 2017 година
   за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, букви в), п), р), с), т) и ф) и член 223, параграф 3, букви в) и г) от него,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 62, параграф 2, букви а), б) и в) от него,
   като има предвид, че:

               (1)

               Регламент (ЕО) № 1234/2007 на Съвета (3) бе отменен и заменен с Регламент (ЕС) № 1308/2013. В част II, дял I, глава I, раздел 1 от Регламент (ЕС) № 1308/2013 се съдържат правила относно публичната интервенция и помощта за частно складиране, включително класификация на кланичните трупове на говеда, свине и овце и отчитане на цените, свързани с тях, и се оправомощава Комисията да приема делегирани актове и актове за изпълнение в тази връзка. С цел да се осигури правилното функциониране на скàлите на Съюза за класификация на кланични трупове на говеда, свине и овце и за да бъдат установени сравними пазарни цени на кланични трупове и живи животни в новата правна рамка, следва да бъдат приети някои правила посредством такива актове. Новите правила следва да заменят регламенти (ЕО) № 315/2002 (4), (ЕО) № 1249/2008 (5) и (ЕС) № 807/2013 на Комисията (6). Посочените регламенти се отменят с Делегиран регламент (ЕС) 2017/1182 на Комисията (7).

               (2)

               С цел да се осигури пълна прозрачност към доставчиците, доставчикът следва да бъде информиран от кланицата, агенцията за класифициране или квалифицирания класификатор, които са извършили класифицирането на животните от рода на едрия рогат добитък на възраст осем месеца или повече или на свинете или овцете, за резултата от класификацията на доставените за клане животни. Това съобщение следва да включва елементи като резултата от класифицирането, кланичното тегло, представянето на кланичния труп и, когато е приложимо, информация, че класифицирането е извършено с техника за автоматизирано категоризиране.

               (3)

               Надеждността на класифициране на кланичните трупове от животни от рода на едрия рогат добитък на възраст осем месеца или повече, свине и овце следва да се проверява чрез редовни проверки на място, извършвани от органи, които са независими от инспектираните предприятия, агенциите за класифициране и квалифицираните класификатори. Следва да бъдат определени условията и минималните изисквания към тези проверки, включително докладването за извършените проверки на място, както и последващите действия. С цел да се даде на държавите членки по-голяма гъвкавост да извършват проверки на място в зависимост от нуждите си, е необходимо да се предвиди възможност за извършването на оценка на риска.

               (4)

               За да се получат сравними пазарни цени в Съюза, е необходимо да се определи референтно представяне на кланичните трупове, което оказва влияние върху теглото и правилната цена на кланичния труп. С цел да се адаптират използваните в някои държави членки начини на представяне на кланичните трупове към референтния начин на представяне на кланични трупове в Съюза, следва да се определят и някои коефициенти за корекция.

               (5)

               За целите на регистриране на цените държавите членки следва да решат дали територията им да бъде разделена, и ако е така, на колко района. Тъй като Обединеното кралство изрази намерението си да запази разделението на своята територия на два района, с оглед на прозрачността е целесъобразно да се предвиди, че регистрирането на цените за Обединеното кралство следва да се отнася за два района, а именно Великобритания и Северна Ирландия.

               (6)

               За да се гарантира, че цените на кланичните трупове и на живите животни са представителни за производството на държавите членки в секторите на говеждото, свинското и овчето месо, е необходимо да се определят категориите, класовете и типовете, както и критериите, определящи за кои предприятия или лица регистрирането на цените следва да е задължително.

               (7)

               Следва да се определи практическият метод, който държавите членки да използват за изчисляване на средните седмични цени. Тези цени следва да се отчитат и да се изпращат уведомления до Комисията в съответствие с Регламент за изпълнение (ЕС) 2017/1185 на Комисията (8), с изключение на уведомленията, които са необходими за организиране на инспекции на място или които служат като основа за получаване на пълен обзор за пазара на месо.

               (8)

               С цел да се осигури еднакво прилагане на скàлите на Съюза за класификация на кланични трупове на говеда, свине и овце, следва да се предвидят разпоредби за извършването на инспекции на място от инспекционен комитет на Съюза, съставен от експерти на Комисията и експерти, назначени от държавите членки. Следва да се предвидят правила относно състава и дейността на посочения комитет.

               (9)

               С оглед на необходимостта да се даде възможност на държавите членки да се адаптират към новата правна рамка, настоящият регламент следва да се приложи 12 месеца след влизането му в сила.

               (10)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   ГЛАВА I

      КЛАСИФИЦИРАНЕ НА КЛАНИЧНИТЕ ТРУПОВЕ И ПРОВЕРКИ НА МЯСТО

   Член 1
   Съобщаване на резултатите от класифицирането
   1.   Кланиците, агенциите за класифициране или квалифицираните класификатори, предвидени в член 9, параграф 1, буква а) от Делегиран регламент (ЕС) 2017/1182, извършващи класифицирането в съответствие с буква A, точки II и III, буква Б, точка II и буква В, точки II и III от приложение IV към Регламент (ЕС) № 1308/2013, съобщават на доставилия животното доставчик резултатите от класификацията. Това съобщаване се извършва на хартиен носител или в електронна форма и в него се посочва следното за всеки кланичен труп:

               а)

               резултатите от класифицирането посредством съответните букви и цифри, посочени съответно в буква A, точки II и III, буква Б, точка II и буква В, точки II и III от приложение IV към Регламент (ЕС) № 1308/2013;

               б)

               кланичното тегло, установено в съответствие с член 7 от Делегиран регламент (ЕС) 2017/1182, като се посочва дали това е теглото на топлия или охладения кланичен труп;

               в)

               представянето на кланичния труп към момента на претегляне и класифициране върху куката; посочването на представянето на кланичния труп не е задължително, ако съгласно националното законодателство в рамките на територията или на даден район на съответната държава членка е разрешено само едно единствено представяне на кланичните трупове;

               г)

               където е приложимо — че класифицирането е извършено с помощта на техника за автоматизирано категоризиране.

         2.   Държавите членки могат да изискват съобщението, посочено в параграф 1, буква а), да включва подкласове, когато е налице такава информация.
   Член 2
   Проверки на място
   1.   Проверки на място се извършват във всички кланици, прилагащи задължителната класификация на кланични трупове, посочена в член 10, първа алинея от Регламент (ЕС) № 1308/2013.
   2.   Работата на квалифицираните класификатори и прилаганите методи за категоризиране, както и класифицирането, представянето и идентифицирането на кланичните трупове в кланиците, посочени в буква A, точки II, III и V, буква Б, точки II и V, буква В, точки II, III, IV и V от приложение IV към Регламент (ЕС) № 1308/2013, се проверяват на място и без предварително предупреждение от орган, който е независим от кланиците, агенциите за класифициране и квалифицираните класификатори.
   Изискването за независимост спрямо агенциите за класифициране и квалифицираните класификатори не се прилага в случаите, когато такива проверки се провеждат от самия компетентен орган на държава членка.
   3.   Когато органът, отговарящ за проверките на място, не е подчинен на компетентен орган, правилното извършване на проверките на място се проверява поне веднъж годишно от компетентния орган чрез физически надзор при същите условия.
   Член 3
   Минимални изисквания към проверките на място
   1.   Когато в дадена държава членка се извършва оценка на риска с цел да се определят минималните изисквания за проверките на място, честотата на тези проверки и минималният брой подлежащи на проверка кланични трупове се определят въз основа на тази оценка на риска, по-специално като се вземат предвид броят на животните, които се колят в съответните кланици, и констатациите от предишните проверки на място в тези кланици.
   2.   Когато в дадена държава членка не се извършва оценка на риска, проверките на място се провеждат, както следва:

               а)

               във всички кланици, в които седмично се извършва клане на 150 или повече броя животни от рода на едрия рогат добитък на възраст осем месеца или повече като средногодишно количество — поне два пъти на всеки три месеца; всяка проверка на място задължително включва поне 40 кланични трупа, избрани произволно, или ако има налични по-малко от 40 кланични трупа — всички кланични трупове;

               б)

               във всички кланици, в които седмично се извършва клане на 500 броя свине или повече като средногодишно количество — поне два пъти на всеки три месеца;

               в)

               държавите членки определят честотата на проверките на място и минималния брой подлежащи на проверка кланични трупове за кланиците, в които:

                           i)

                           се извършва клане на по-малко от 150 броя животни седмично от рода на едрия рогат добитък на възраст осем месеца или повече като средногодишно количество,

                           ii)

                           се извършва клане на по-малко от 500 броя свине седмично като средногодишно количество,

                           iii)

                           се извършва класифициране на кланични трупове на овце.

         3.   При проверките на място се проверява по-специално следното:

               а)

               категорията на говеждия и овчия кланичен труп;

               б)

               класифицирането, претеглянето и маркирането на кланичните трупове;

               в)

               точността на методите за автоматизирано категоризиране на говеда и овце с помощта на система от точки и лимити, която определя текущата точност на метода за категоризиране;

               г)

               представянето на кланичните трупове;

               д)

               ако е целесъобразно — ежедневното изпитване за функционалност, както и всички други технически аспекти на методите за категоризиране;

               е)

               ежедневните контролни отчети, посочени в член 12, параграф 1, буква б) от Делегиран регламент (ЕС) 2017/1182.

         Член 4
   Доклади и отнемане на лицензи и одобрения
   1.   Компетентният орган докладва и води отчети за проверките на място, предвидени в член 2.
   2.   Когато при предвидените в член 2 проверки на място бъдат установени значителен брой случаи на неправилно класифициране, представяне или идентифициране или бъде установено прилагането на несъответстваща на правилата техника за автоматизирано категоризиране, лицензите или одобренията, издадени на квалифицирани класификатори или техниката за автоматизирано категоризиране съгласно член 9 от Делегиран регламент (ЕС) 2017/1182, могат да бъдат отнети. В случай на грешка по отношение на категорията, конформацията или залоеността органът, отговарящ за проверките на място, може да поиска от оператора да поправи грешката върху маркировката на кланичния труп и в съответните документи.
   ГЛАВА II

      РЕГИСТРИРАНЕ И ОТЧИТАНЕ НА ПАЗАРНИТЕ ЦЕНИ НА КЛАНИЧНИ ТРУПОВЕ И ЖИВИ ЖИВОТНИ

   Член 5
   Представяне на кланичните трупове
   1.   Когато представянето на кланичния труп към момента на претегляне и класифициране върху куката е различно от представянето, предвидено в приложение IV към Регламент (ЕС) № 1308/2013 и в член 6 от Делегиран регламент (ЕС) 2017/1182, теглото на топлия кланичен труп се коригира чрез прилагане на коефициентите за корекция.
   Коефициентите за корекция за кланичните трупове на свине, животни от рода на едрия рогат добитък на възраст под осем месеца и овце се определят от държавите членки.
   Коефициентите за корекция за кланичните трупове на животни от рода на едрия рогат добитък на възраст осем месеца или повече са определени в приложението към настоящия регламент.
   2.   Когато корекциите, посочени в параграф 1, са еднакви за цялата територия на дадена държава членка, те може да се изчисляват на национално равнище. Когато тези корекции са различни за различните кланици, те се изчисляват на равнище кланица.
   Член 6
   Териториално разделение за целите на регистриране на пазарните цени на кланичните трупове
   Държавите членки вземат решение дали територията им да се състои от един единствен район или да бъде разделена на повече от един район. Това решение се взема въз основа на:

               а)

               размера на територията;

               б)

               наличието на административни деления, ако има такива;

               в)

               географските различия в цените.

         За целите на регистриране на пазарните цени на говежди кланични трупове Обединеното кралство се състои от поне два района, а именно Великобритания и Северна Ирландия, които могат да бъдат подразделени въз основа на критериите, посочени в първа алинея.
   Член 7
   Класове за целите на регистриране на пазарните цени на говежди кланични трупове
   Регистрирането на пазарните цени въз основа на скàлите на Съюза, посочени в член 10 от Регламент (ЕС) № 1308/2013, се отнася за категориите, посочени в буква A, точка II от приложение IV към същия регламент, и за следните класове на конформация и на залоеност:

               а)

               кланични трупове на животни на възраст над 8 месеца, но не повече от 12 месеца: U2, U3, R2, R3, O2, O3;

               б)

               кланични трупове на некастрирани мъжки животни на възраст над 12 месеца, но не повече от 24 месеца: U2, U3, R2, R3, O2, O3;

               в)

               кланични трупове на некастрирани мъжки животни на възраст над 24 месеца: R3;

               г)

               кланични трупове на кастрирани мъжки животни на възраст над 12 месеца: U2, U3, U4, R3, R4, O3, O4;

               д)

               кланични трупове на женски животни, които са се отелвали: R3, R4, O2, O3, O4, P2, P3;

               е)

               кланични трупове на други женски животни на възраст над 12 месеца: U2, U3, U4, R2, R3, R4, O2, O3, O4.

         Член 8
   Регистриране на пазарните цени на говежди кланични трупове
   1.   Пазарната цена, която трябва да бъде отчитана за кланичните трупове на животни от рода на едрия рогат добитък на възраст осем месеца или повече съгласно член 14 от Делегиран регламент (ЕС) 2017/1182, се регистрира от:

               а)

               оператора на всяка кланица, в която годишно се извършва клане на 20 000 или повече броя животни от рода на едрия рогат добитък на възраст осем месеца или повече;

               б)

               оператора на всяка кланица, която е определена от държавата членка и в която годишно се извършва клане на по-малко от 20 000 броя животни от рода на едрия рогат добитък на възраст осем месеца или повече;

               в)

               всяко физическо или юридическо лице, което изпраща годишно за клане 10 000 или повече броя животни от рода на едрия рогат добитък на възраст осем месеца или повече, и

               г)

               всяко физическо или юридическо лице, което е определено от държавата членка и което изпраща годишно за клане по-малко от 10 000 броя животни от рода на едрия рогат добитък на възраст осем месеца или повече.

         2.   Държавата членка гарантира регистрирането на цените поне на:

               а)

               25 % от закланите животни в районите, обхващащи заедно поне 75 % от общия брой заклани животни в тази държава членка, и

               б)

               30 % от животните от рода на едрия рогат добитък на възраст осем месеца или повече, заклани в тази държава членка.

         3.   Регистрираните съгласно параграф 1 цени се отнасят за животни от рода на едрия рогат добитък на възраст осем месеца или повече, заклани през съответния период на регистриране, и се основават на теглото на охладения кланичен труп, посочено в член 14, параграф 3 от Делегиран регламент (ЕС) 2017/1182.
   4.   Регистрираните цени за всеки клас, посочен в член 7 от настоящия регламент, показват средното кланично тегло, за което се отнасят, и дали са били коригирани чрез прилагане на всеки от коефициентите, посочени в член 5.
   Член 9
   Класове и тегла за целите на регистриране на пазарните цени на кланичните трупове на свине
   Регистрирането на пазарните цени въз основа на скàлите на Съюза, посочени в член 10 от Регламент (ЕС) № 1308/2013, се отнася за следните тегловни класове:

               а)

               кланични трупове с тегло от 60 kg до по-малко от 120 kg: S, E;

               б)

               кланични трупове с тегло от 120 kg до по-малко от 180 kg: R.

         Член 10
   Регистриране на пазарните цени на кланични трупове на свине и животни от рода на едрия рогат добитък на възраст под осем месеца
   Пазарната цена, която трябва да бъде отчитана за кланичните трупове на свине и животни от рода на едрия рогат добитък на възраст под осем месеца съгласно членове 14 и 15 от Делегиран регламент (ЕС) 2017/1182, се регистрира на представителните пазари от държавата членка или от операторите на всяка кланица или от физическите или юридическите лица, които изпращат такива животни за клане и които са определени от държавата членка.
   Член 11
   Регистриране на пазарните цени на кланични трупове на овцена възраст под 12 месеца
   Пазарната цена, която трябва да бъде отчитана за кланичните трупове на овце на възраст под 12 месеца съгласно член 15 от Делегиран регламент (ЕС) 2017/1182, се регистрира на представителните пазари от държавата членка или от операторите на всяка кланица или от физическите или юридическите лица, които изпращат такива животни за клане и които са определени от държавата членка.
   Регистрирането на пазарните цени се отнася за следните тегловни категории:

               а)

               кланични трупове на агнета с ниско тегло, по-малко от 13 kg кланично тегло;

               б)

               кланични трупове на агнета с високо тегло, равно на 13 kg кланично тегло или повече.

         Член 12
   Регистриране на пазарните цени на живи животни
   Пазарните цени, които трябва да бъдат отчитани за всеки вид мъжки телета на възраст между осем дни и четири седмици, неугоени говеда и малки прасета с живо тегло около 25 kg съгласно член 16 от Делегиран регламент (ЕС) 2017/1182, се регистрират на представителните пазари от държавата членка или от физическите или юридическите лица, които търгуват с тези животни и които са определени от държавата членка.
   Член 13
   Изчисляване на седмичните пазарни цени за кланични трупове и живи животни
   1.   При липсата на регистриране на цените на представителните пазари или от операторите на кланици, или от физическите или юридическите лица, посочени в членове 10, 11 и 12, цените се регистрират от селскостопанските камари, центровете за котиране, кооперациите или съюзите на земеделски стопани в съответната държава членка.
   Въпреки това, когато държава членка е създала в съответния район комитет за определяне на цените за този район и когато членовете в този комитет са поравно купувачи и продавачи на животни от рода на едрия рогат добитък на възраст осем месеца или повече и на кланични трупове от тях, тази държава членка може да използва определените от посочения комитет цени за изчисляване на цените, които трябва да бъдат отчитани.
   2.   Когато покупките по фиксирани цени представляват повече от 35 % от общия брой заклани животни от рода на едрия рогат добитък на възраст осем месеца или повече в дадена държава членка, тази държава членка може да установи критерии за изключване на някои партиди от изчисляването на цените, когато тези партиди оказват непропорционално влияние върху цените.
   Въпреки това, когато покупките по фиксирани цени представляват по-малко от 35 % от общия брой заклани животни от рода на едрия рогат добитък на възраст осем месеца или повече в държавата членка, тази държава членка може да реши да не взема предвид цените за такива покупки при изчисляването на цените.
   В случаите, посочени във втора алинея, компетентният орган изчислява представителна национална цена за всеки клас, като взема предвид коефициентите, посочени в член 14 от Делегиран регламент (ЕС) 2017/1182 и в член 5 от настоящия регламент.
   Член 14
   Отчитане на пазарните цени пред компетентния орган
   Цените, регистрирани ежеседмично в периода от понеделник до неделя в съответствие с членове 7—12:

               а)

               биват отчитани пред компетентния орган, на хартиен носител или в електронна форма, от оператора на кланицата или физическото или юридическото лице, посочено в членове 8, 10, 11 и 12, в срока, определен от държавата членка, или

               б)

               по избор на държавата членка се предоставят на нейния компетентен орган в кланицата или в сградите, където се помещава физическото или юридическото лице, посочено в членове 8, 10, 11 и 12.

         Член 15
   Отчитане на пазарните цени и уведомления до Комисията
   1.   Отчитането на пазарните цени и уведомленията, посочени съответно в член 13 и член 25 от Делегиран регламент (ЕС) 2017/1182, се извършват в съответствие с Регламент за изпълнение (ЕС) 2017/1185 с изключение на уведомленията, предвидени в член 25, параграфи 3 и 5 от Делегиран регламент (ЕС) 2017/1182.
   2.   Цените се отнасят за периода от понеделник до неделя на седмицата, предхождаща седмицата, през която са изпратени уведомленията.
   ГЛАВА III

      ИНСПЕКЦИОНЕН КОМИТЕТ НА СЪЮЗА И ИНСПЕКЦИИ НА МЯСТО

   Член 16
   Инспекционен комитет на Съюза
   1.   Инспекционният комитет на Съюза („Комитетът“) отговаря за извършването на инспекции на място, обхващащи:

               а)

               прилагането на скàлите на Съюза за класификация на кланични трупове на говеда, свине и овце;

               б)

               регистрирането на пазарните цени в съответствие с посочените скàли за класификация;

               в)

               класифицирането, идентифицирането и маркирането на продукти в рамките на изкупуването при публична интервенция в сектора на говеждото и телешкото месо.

         2.   Комитетът се състои от максимум:

               а)

               трима експерти от Комисията, като един от тях действа в качеството на председател на комитета;

               б)

               един експерт от съответната държава членка;

               в)

               осем експерти от други държави членки.

         Държавите членки назначават експерти въз основа на тяхната независимост и квалификация, особено в областта на класификацията на кланични трупове и регистриране на пазарните цени, както и на базата на спецификата на работата, която трябва да се извърши.
   Експертите при никакви обстоятелства не използват за лични цели и не разпространяват информацията, получена във връзка с работата на комитета.
   3.   Пътните и дневните разходи на членовете на комитета във връзка с инспекциите на място се поемат от Комисията съгласно правилата, приложими при възстановяването на пътните и дневните разходи на лицата, които са външни за Комисията и са ангажирани от нея в качеството им на експерти.
   Член 17
   Инспекции на място
   1.   Инспекциите на място се извършват в кланиците, пазарите на месо, интервенционните центрове, центровете за определяне на котировки и регионалните и централните служби, прилагащи разпоредбите относно:

               а)

               прилагането на скàлите на Съюза за класификация на кланични трупове на говеда, свине и овце;

               б)

               регистрирането на пазарните цени в съответствие с посочените скàли за класификация;

               в)

               класифицирането, идентифицирането и маркирането на продукти в рамките на изкупуването при публична интервенция в сектора на говеждото и телешкото месо.

         2.   Инспекциите на място се извършват на редовни интервали от време в държавите членки, а тяхната честота може да варира, по-специално в зависимост от относителния обем на производството на говеждо, свинско и овче месо в посещаваните държави членки или в зависимост от нередностите, свързани с прилагането на скàлите за класификация и отчитането на пазарните цени.
   Представители на посещаваната държава членка могат да участват в инспекциите на място.
   Всяка държава членка организира инспекциите на място, които трябва да се извършат на нейна територия, съгласно изискванията, определени от Комисията. За тази цел най-късно 60 дни преди инспекциите на място държавата членка изпраща на Комисията проектопрограма за предлаганите инспекции на място. Комисията може да поиска всякакви изменения на програмата.
   Комисията информира държавите членки, колкото е възможно по-рано преди всяка инспекция на място, за измененията на програмата и провеждането ѝ.
   Член 18
   Доклади
   В края на всяко посещение членовете на комитета и представителите на посетената държава членка провеждат заседание за обсъждане на резултатите. Въз основа на инспекцията на място членовете на комитета правят заключения относно:

               а)

               прилагането на скàлите на Съюза за класификация на кланични трупове на говеда, свине и овце;

               б)

               регистрирането на пазарните цени в съответствие с посочените скàли за класификация.

         Председателят на комитета изготвя доклад относно извършените инспекции на място, в който се съдържат заключенията, посочени в първа алинея. Този доклад се изпраща в най-кратък срок на посетената за инспекция държава членка, а след това и на останалите държави членки.
   При докладите относно инспекции на място по втора алинея, извършени в държава членка, Комисията предоставя на съответния компетентен орган проект на доклада, по който той да направи бележки, взема предвид тези бележки при изготвянето на окончателния доклад и публикува бележките на компетентния орган заедно с окончателния доклад.
   Ако в доклада относно проведените инспекции на място са отбелязани недостатъци в различните области на дейност, които са били обект на инспекцията, или са направени препоръки с цел подобряване на методиката на работа, не по-късно от три месеца след датата на предаване на доклада държавите членки информират Комисията за всички промени, които са предвидени или извършени.
   ГЛАВА IV

      ЗАКЛЮЧИТЕЛНА РАЗПОРЕДБА

   Член 19
   Влизане в сила и прилагане
   Настоящият регламент влиза в сила на седмия ден след деня на публикуването му в Официален вестник на Европейския съюз.

   Той се прилага от 11 юли 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 април 2017 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 347, 20.12.2013 г., стр. 549.

      (3)  Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (ОВ L 299, 16.11.2007 г., стр. 1).

      (4)  Регламент (ЕО) № 315/2002 на Комисията от 20 февруари 2002 г. относно отчитането на цените на пресни или охладени кланични трупове на овце на представителните пазари на Общността (ОВ L 50, 21.2.2002 г., стр. 47).

      (5)  Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).

      (6)  Регламент за изпълнение (ЕС) № 807/2013 на Комисията от 26 август 2013 г. за определяне на подробни правила за прилагане на Регламент (ЕО) № 1234/2007 на Съвета по отношение на проучванията на цените на някои видове говеда на представителните пазари на Съюза (ОВ L 228, 27.8.2013 г., стр. 5).

      (7)  Делегиран регламент (ЕС) 2017/1182 на Комисията от 20 април 2017 г. за допълване на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни (Вж. страница 74 от настоящия брой на Официален вестник).

      (8)  Регламент за изпълнение (ЕС) 2017/1185 на Комисията от 20 април 2017 г. за определяне на правила за прилагане на регламенти (ЕС) № 1307/2013 и (ЕС) № 1308/2013 на Европейския парламент и на Съвета по отношение на уведомленията до Комисията относно информация и документи и за изменение и отмяна на няколко регламента на Комисията (Вж. страница 113 от настоящия брой на Официален вестник).

      ПРИЛОЖЕНИЕ

         Коефициенти за корекция за животните от рода на едрия рогат добитък на възраст осем месеца или повече, посочени в член 5, параграф 1, изразени като процент от кланичното тегло, който трябва да се добави или извади

                  Процент

                  Намаление

                  Увеличение

                  Класове на залоеност

                  1—2

                  3

                  4—5

                  1

                  2

                  3

                  4

                  5

                  Бъбреци

                  – 0,4

                  Околобъбречна тлъстина

                  – 1,75

                  – 2,5

                  – 3,5

                  Тазова тлъстина

                  – 0,5

                  Черен дроб

                  – 2,5

                  Сухожилна част на диафрагмата

                  – 0,4

                  Мускулна част на диафрагмата

                  – 0,4

                  Опашка

                  – 0,4

                  Гръбначен мозък

                  – 0,05

                  Мазнина около вимето

                  – 1,0

                  Тестикули

                  – 0,3

                  Тлъстина около скротума

                  – 0,5

                  Тлъстина от вътрешната страна на бута

                  – 0,3

                  Югуларна вена и прилежащите тлъстини

                  – 0,3

                  Отстраняване на външната тлъстина

                  0

                  0

                  + 2

                  + 3

                  + 4

                  Частично отстраняване на гръдната тлъстина, така че мускулната тъкан да остане покрита със слой тлъстина

                  0

                  + 0,2

                  + 0,2

                  + 0,3

                  + 0,4

                  Отстраняване на тлъстината от слабините, прилежаща към тлъстината около скротума

                  0

                  + 0,3

                  + 0,4

                  + 0,5

                  + 0,6


title: Регламент за изпълнение (ЕС) 2016/140 на Комисията от 2 февруари 2016 година за установяване на стандартни стойности при внос с цел определяне на входната цена на някои плодове и зеленчуци

text:
               3.2.2016

               BG

               Официален вестник на Европейския съюз

               L 27/12

         РЕГЛАМЕНТ ЗА ИЗПЪЛНЕНИЕ (ЕС) 2016/140 НА КОМИСИЯТА
   от 2 февруари 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 февруари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  162,9

                  IL

                  236,2

                  MA

                  90,6

                  TN

                  85,0

                  TR

                  86,6

                  ZZ

                  132,3

                  0707 00 05

                  MA

                  85,6

                  TR

                  165,2

                  ZZ

                  125,4

                  0709 93 10

                  MA

                  45,8

                  TR

                  143,5

                  ZZ

                  94,7

                  0805 10 20

                  EG

                  47,5

                  MA

                  55,2

                  TN

                  53,7

                  TR

                  60,1

                  ZZ

                  54,1

                  0805 20 10

                  IL

                  131,8

                  MA

                  72,5

                  TR

                  102,3

                  ZZ

                  102,2

                  0805 20 30, 0805 20 50, 0805 20 70, 0805 20 90

                  IL

                  132,6

                  MA

                  116,6

                  TR

                  74,9

                  ZZ

                  108,0

                  0805 50 10

                  TR

                  99,3

                  ZZ

                  99,3

                  0808 10 80

                  CL

                  88,0

                  US

                  161,8

                  ZZ

                  124,9

                  0808 30 90

                  CL

                  224,0

                  CN

                  90,1

                  TR

                  200,0

                  ZA

                  130,6

                  ZZ

                  161,2

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/181 на Комисията от 27 януари 2017 година относно класирането на някои стоки в Комбинираната номенклатура

text:
                  3.2.2017

                  BG

                  Официален вестник на Европейския съюз

                  L 29/10

            РЕГЛАМЕНТ ЗА ИЗПЪЛНЕНИЕ (ЕС) 2017/181 НА КОМИСИЯТА
      от 27 януари 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, формулирана в приложението към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен да бъде три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 27 януари 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране
                     (код по КН)

                     Основания

                     (1)

                     (2)

                     (3)

                     Отделен стъклен рафт, снабден с метални крепежни елементи за фиксиране към стена.
                     Стъкленият рафт се състои от прозрачна стъклена плоскост с размери приблизително 60 × 13,5 × 0,7 cm, с неправилна форма и обработени ръбове (предният ръб е извит); две носещи части, направени от сплав на мед и цинк (месинг), с покритие от никел и хром. Стъклената плоскост има два отвора за монтиране върху носещите части.
                     Продуктът се представя несглобен, заедно с винтове и дюбели за окачване, опакован в картонена кутия.
                     Вж. изображението (*1).

                     9403 89 00

                     Класирането се определя от общи правила 1, 3, буква б) и 6 за тълкуване на Комбинираната номенклатура (КН), от забележка 2, буква а) към глава 94 и от текстовете на кодове по КН 9403  и 9403 89 00 .
                     Изделието се използва за оборудване на помещения, например в частни жилища. Следователно става въпрос за мебели по смисъла на позиция 9403 . Съгласно забележка 2, буква а) към глава 94, тази позиция включва отделни рафтове, представени с крепежни елементи за фиксиране към стена. Следователно се изключва класирането в позиция 7020  като „други изделия от стъкло“.
                     Стъкленият рафт придава основния характер на изделието. Металните крепежни елементи, винтовете и дюбелите служат само за неговото фиксиране към стената. Следователно се изключва класиране в код по КН 9403 20 80  като „други мебели от метал“.
                     Поради това изделието трябва да бъде класирано в код по КН 9403 89 00  като „други мебели“.

            (*1)  Изображението е само за информация.


title: Регламент за изпълнение (ЕС) № 342/2012 на Комисията от 19 април 2012 година за определяне на възстановяванията при износ на свинско месо

text:
               20.4.2012

               BG

               Официален вестник на Европейския съюз

               L 108/24

         РЕГЛАМЕНТ ЗА ИЗПЪЛНЕНИЕ (ЕС) № 342/2012 НА КОМИСИЯТА
   от 19 април 2012 година
   за определяне на възстановяванията при износ на свинско месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170 във връзка с член 4 от него,
   като има предвид, че:

               (1)

               Съгласно член 162, параграф 1 от Регламент (ЕО) № 1234/2007 разликата между цените на световния пазар за продуктите, посочени в част XVII от приложение I към горепосочения регламент, и цените за същите продукти на пазара на Съюза може да бъде покрита с възстановявания при износ.

               (2)

               С оглед на настоящата ситуация на пазара на свинско месо възстановяванията при износ следва да бъдат определени съгласно правилата и критериите, предвидени в членове 162, 163, 164, 167 и 169 от Регламент (ЕО) № 1234/2007.

               (3)

               Съгласно член 164, параграф 1 от Регламент (ЕО) № 1234/2007 възстановяванията могат да варират според местоназначението, особено когато това е необходимо поради състоянието на световния пазар, специфичните изисквания на някои пазари или задължения, произтичащи от споразумения, сключени в съответствие с член 300 от Договора.

               (4)

               Възстановявания следва да се предоставят само за продукти, за които е разрешено свободно движение в Съюза и които имат здравната маркировка, посочена в член 5, параграф 1, буква а) от Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Посочените продукти следва също така да отговарят на изискванията, определени в Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (3) и Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (4).

               (5)

               Действащите понастоящем възстановявания са определени с Регламент за изпълнение (ЕС) № 49/2012 на Комисията (5). Посоченият регламент следва да бъде отменен, тъй като е необходимо да се определят нови възстановявания.

               (6)

               С цел да се избегне несъвместимостта с текущата ситуация на пазара, да се предотвратят пазарните спекулации и да се гарантира ефективност на управлението настоящият регламент следва да влезе в сила в деня на публикуването му в Официален вестник на Европейския съюз.

               (7)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   1.   Възстановяванията при износ, предвидени по член 164 от Регламент (ЕО) № 1234/2007, се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 на настоящия член.
   2.   Продуктите, за които може да се предостави възстановяване по силата на параграф 1, отговарят на изискванията на Регламент (ЕО) № 852/2004 и Регламент (ЕО) № 853/2004, и по-специално са произведени в одобрено предприятие и изпълняват условията за здравна маркировка, посочени в раздел I, глава III от приложение I към Регламент (ЕО) № 854/2004.
   Член 2
   Регламент за изпълнение (ЕС) № 49/2012 се отменя.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 април 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 139, 30.4.2004 г., стр. 55.

      (3)  ОВ L 139, 30.4.2004 г., стр. 1.

      (4)  ОВ L 139, 30.4.2004 г., стр. 206.

      (5)  ОВ L 17, 20.1.2012 г., стр. 11.

      ПРИЛОЖЕНИЕ

         Възстановявания при износ за свинско месо, приложими от 20 април 2012 г.

                  Код на продукта

                  Местоназначение

                  Мерна единица

                  Размер на възстановяването

                  0210 11 31 9110

                  A00

                  EUR/100 kg

                  0,00

                  0210 11 31 9910

                  A00

                  EUR/100 kg

                  0,00

                  0210 19 81 9100

                  A00

                  EUR/100 kg

                  0,00

                  0210 19 81 9300

                  A00

                  EUR/100 kg

                  0,00

                  1601 00 91 9120

                  A00

                  EUR/100 kg

                  0,00

                  1601 00 99 9110

                  A00

                  EUR/100 kg

                  0,00

                  1602 41 10 9110

                  A00

                  EUR/100 kg

                  0,00

                  1602 41 10 9130

                  A00

                  EUR/100 kg

                  0,00

                  1602 42 10 9110

                  A00

                  EUR/100 kg

                  0,00

                  1602 42 10 9130

                  A00

                  EUR/100 kg

                  0,00

                  1602 49 19 9130

                  A00

                  EUR/100 kg

                  0,00

                     NB: Кодовете на продуктите и кодовете на местоназначения от серия „A“ са определени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).